  Туспуктэм: Руслан Нуриахметов Наталия Сильвестрова 2023-тӥ арын Кез каргуртысь спортъя но мугорез кыдатонъя «Олимп» огъетэз выльдозы. Ужъёсты быдэстыны 40 миллион манетлэсь трос коньдон висъязы. Со сярысь элькун тӧролэн но кивалтэтлэн пресс-службазы ивортӥз. Стадионысь футболэн шудон бусыез пыр-поч выльдозы: ву кыскон сӧзнэтэз воштозы, лэсьтэм шобырет вӧлдозы, секторъёсты но трибунаосты тупатъялозы. Волейболэн, баскетболэн но городкиен шудон площадкаосты бадэсак воштозы, пляжной футболэн шудон понна ваньзэ дасялозы. Стадионэз выльдонэз шуркынмонозь йылпумъяны малпало. Ужъёсты «Демография» йӧскалык ӵектос улсын быдэстозы. 2023-тӥ арын Удмуртиысь спорт инфрасӧзнэтэз азинтон понна 800 миллион манетлэсь трос висъялозы. Ужанрадлыкын Сарапулысь спортъя но мугорез кыдытонъя «Позитрон» огъетэз пуктонэз йылпумъян, «Локомотив» стадионэз выльдонлэсь кыкетӥ люкетсэ кутскон – спортъя но мугорез кыдатонъя огъет пуктон. Тодэ вайтом, Удмуртиын 2023-тӥ арын ГТО куронъёсты быдэстыны куинь выль интыос лэсьтозы. Тегъёс: Удмуртия тупатъянужъёс лэсьтӥськон Спорт  